Помніцца, пра гэты парадокс Генадзь Бураўкін неяк сказаў у вочы (я быў сведкам) таму, хто і прызначыў Замяталіна на ўсе вышэйназваныя пасады. Праходзіла сустрэча прэзідэнта з радай тады яшчэ адзінага Саюза пісьменнікаў, ініцыяваная яго тагачасным кіраўніком Уладзімірам Някляевым. Генадзь Мікалаевіч аргументавана давёў, што далей так працягвацца не можа, што Замяталін (прысутны на сустрэчы) наносіць вялікую шкоду нацыянальнай культуры.